Municipiul Craiova

Primăria municipiului Craiova

Direcția Investiții, Achiziții și Licitații

Serviciul Investiții și Achiziții

Nr.262057/2026                                              
RAPORT
privind aprobarea studiului de fezabilitate si a indicatorilor tehnico-economici pentru obiectivul de investiții „CONSTRUIRE SPITAL ÎNGRIJIRI PALIATIVE ȘI FUNCȚIUNI CONEXE – STRADA SIRETULUI CRAIOVA” 
Prin adresa nr. 243647/08.07.2026, înaintată de către Spitalul Clinic Municipal Filantropia Craiova, anexată, s-a solicitat aprobarea studiului de fezabilitate si a indicatorilor tehnico-economici  pentru obiectivul de investiții “CONSTRUIRE SPITAL ÎNGRIJIRI PALIATIVE ȘI FUNCȚIUNI CONEXE – STRADA SIRETULUI CRAIOVA”. Prin referatul de aprobare al Primarului Municipiului Craiova nr. 243746/08.07.2026 se propune adoptarea unei hotărâri de consiliu local privind aprobarea studiului de fezabilitate și a indicatorilor tehnico-economici pentru obiectivul de investiții “CONSTRUIRE SPITAL ÎNGRIJIRI PALIATIVE ȘI FUNCȚIUNI CONEXE – STRADA SIRETULUI CRAIOVA”. Prin contractul de prestări servicii nr. 28723/25.11.2024, încheiat intre Spitalul Clinic Municipal Filantropia Craiova și SC ARKIDAVA STUDIO S.R.L., a fost elaborat studiul de fezabilitate pentru obiectivul de investiții “CONSTRUIRE SPITAL ÎNGRIJIRI PALIATIVE ȘI FUNCȚIUNI CONEXE – STRADA SIRETULUI CRAIOVA”. 

Prin Hotărârea Consiliului de Administrație al Spitalului Clinic Municipal Filantropia Craiova nr. 32/20.07.2026 înregistrată la Primăria Municipiului Craiova cu nr. 260543 în data de 20.07.2026 a fost aprobat Studiul de Fezabilitate aferent obiectivului de investiții „Construire Spital Îngrijiri Paliative și Funcțiuni Conexe – Strada Siretului Craiova”. 
În data de 02.07.2026  a fost avizat în Comisia tehnico-economică studiul de fezabilitate aferent acestui obiectiv de investiții.
Situația existenta si necesitatea realizării proiectului de investiții

           În județul Dolj și în regiunea Oltenia, oferta de servicii paliative este insuficientă în raport cu nevoile existente. Conform unui raport realizat de Casa Națională de Asigurări de Sănătate (CNAS), aproximativ 60% dintre pacienții cu boli în stadiu terminal nu au acces la servicii de îngrijire paliativă într-o unitate specializată. Mai mult, în România, există doar 1,2 paturi de îngrijire paliativă la 100.000 de locuitori, mult sub media europeană de 8-10 paturi la 100.000 de locuitori. Această discrepanță subliniază necesitatea unor investiții semnificative în infrastructura medicală destinată îngrijirii paliative.

Proiectul de construire a unui spital de îngrijiri paliative cu 100 de locuri în Craiova își propune să răspundă acestor nevoi acute, oferind un model de îngrijire modern, centrat pe pacient și aliniat la standardele europene. Prin acest proiect, se urmărește nu doar îmbunătățirea accesului la îngrijiri paliative, ci și dezvoltarea unui centru de referință pentru întreaga regiune, capabil să ofere asistență complexă pacienților și familiilor acestora.

Misiunea unității este de a furniza servicii medicale complexe și personalizate, menite să asigure confortul și demnitatea pacienților cu boli cronice progresive. Îngrijirea acordată va viza nu doar aspectele medicale, ci și suportul emoțional și social, având în vedere impactul profund pe care aceste afecțiuni îl au asupra pacienților și familiilor acestora. Printr-o abordare multidisciplinară și participativă, unitatea își propune să îmbunătățească calitatea vieții beneficiarilor, în conformitate cu obiectivele stabilite prin Programul Sănătate 2021-2027. Se va pune accent pe o îngrijire holistică, ce integrează tratamente paliative avansate, consiliere psihologică și sprijin spiritual, astfel încât pacienții să beneficieze de o îngrijire completă și adaptată nevoilor lor.

Viziunea acestui proiect este aceea de a transforma unitatea într-un centru de excelență pentru îngrijirea paliativă în regiunea Oltenia, oferind servicii medicale de înaltă calitate și promovând inovația în domeniul paliației. Prin dezvoltarea unui mediu de îngrijire bazat pe empatie, profesionalism și respect pentru fiecare pacient, unitatea va deveni un model de bune practici în domeniu. De asemenea, se urmărește crearea unui program de formare continuă pentru personalul medical, în vederea perfecționării acestuia și a alinierii la cele mai noi standarde internaționale. Astfel, personalul medical va fi pregătit să utilizeze tehnologii moderne și să aplice cele mai recente metode de tratament paliativ.

Prin acest proiect, se urmărește reducerea decalajului existent între cererea și oferta de servicii paliative în regiunea Oltenia și, implicit, în întreaga țară. Aliniindu-se la prioritățile Programului Sănătate 2021-2027, unitatea va contribui la extinderea și diversificarea serviciilor medicale dedicate pacienților cu boli cronice avansate, oferind un suport adecvat atât pentru aceștia, cât și pentru familiile lor. În plus, implementarea acestui proiect va permite dezvoltarea unor strategii de colaborare cu instituțiile de învățământ medical, astfel încât viitorii profesioniști din domeniul sănătății să fie mai bine pregătiți pentru gestionarea pacienților aflați în îngrijiri paliative.

Relații cu zone învecinate, accesuri existente și/sau căi de acces posibile
NORD-EST: Teren viran;

NORD-VEST: Imobile in proprietăți private – nr. cadastral 245378, 227290, 253786;

SUD-VEST: Strada Dobrogea;

SUD-EST: Strada Olănești;
Statutul juridic al terenului care urmează sa fie ocupat

Conform Extrasului de Carte funciară Nr. 209896, imobilul cu suprafața măsurată de 10793 mp - număr cadastral 209896, situat în  intravilanul Municipiului Craiova.

Teren intravilan proprietate privată cotă actuală 1/1 a - Municipiului Craiova - domeniul public și se intabulează drept de administrare în favoarea Spitalului Clinic Municipal - Filantropia Craiova, conform extras C.F. nr. 209896/28.01.2025.

Situația propusă :

În prima etapă, unitatea va funcționa cu o capacitate de 100 de paturi, cu posibilitatea de extindere progresivă în funcție de cererea existentă. Conform standardelor europene, o rețea eficientă de îngrijiri paliative ar trebui să ofere cel puțin 8-10 paturi la 100.000 de locuitori, ceea ce înseamnă că, pe termen lung, instituția va trebui să se adapteze pentru a putea deservi un număr mai mare de pacienți.

În paralel cu extinderea infrastructurii, unitatea își propune să dezvolte și servicii de îngrijire paliativă la domiciliu, având în vedere că, în multe cazuri, pacienții și familiile acestora preferă această alternativă. Conform unui raport al Centrului Național de Politici și Evaluare în Sănătate, peste 60% dintre pacienții eligibili pentru îngrijiri paliative ar putea fi tratați la domiciliu dacă ar exista servicii specializate accesibile. Astfel, prin crearea unor echipe mobile de îngrijire, spitalul va putea deservi o arie mai largă de pacienți, optimizând totodată utilizarea resurselor disponibile.

Date tehnice:

Capacitati (în unității fizice si valorice):
CATEGORIA  DE IMPORTANTA -"B" DEOSEBITĂ

În conformitate cu prevederile Legii nr. 10/1995 actualizată, ale HG 766/1997 pentru aprobarea unor regulamente privind Calitatea in Construcții și ale Metodologiei de stabilire a categoriei de importanta a construcțiilor, aprobată prin ordinul MLPAT nr.31/N/1995, clădirea propusă se încadrează în categoria de importanta B - construcție de importanta deosebită.

CLASA “II” DE IMPORTANȚĂ

Conform normativului de proiectare antiseismica - Partea I – „Prevederi de proiectare pentru clădiri", indicativ P 100-1/2013 clasa II de importanță.

NIVELUL DE STABILITATE LA INCENDIU „II” (cf. P118-1/2025)

	BILANT TERITORIAL– NC 209896 – FAZA 1:

	
	Existent (mp)
	Propus (mp)

	Suprafață teren
	10. 793,00 mp

	Suprafață construită totală

(Sc Obiect 1+ Obiect 2 + Obiect 3)
	00 
	4.095,01

	Suprafață desfășurată totală 

(Scd Obiect 1+ Obiect 2 + Obiect 3)
	00 
	16.693,86

	Suprafață alei carosabile
	00 
	1.405,00

	Suprafață alei pietonale
	00 
	2.243,00

	Suprafață spațiu verde
	00 
	2.893,00

	Suprafață construită la sol
	00
	4.252,00

	

	P.O.T. max =40%
	0%
	37,94%

	C.U.T. max = 1.60
	0
	1.54

	BILANT TERITORIAL– NC 209896 – Faza 2:

	
	Existent (mp)
	Propus (mp)


	Suprafață teren
	10. 793,00 mp

	Suprafață construită totală

(Sc Obiect 1+ Obiect 2 + Obiect 3)
	00 
	4.095,01

	Suprafață desfășurată totală 

(Scd Obiect 1+ Obiect 2 + Obiect 3)
	00 
	16.693,86

	Suprafață alei carosabile
	00 
	1.379,00

	Suprafață alei pietonale
	00 
	2.154,00

	Suprafață spațiu verde
	00 
	3,008,00

	Suprafață construită la sol
	00
	4.252,00

	

	P.O.T. max =40%
	0%
	37,94%

	C.U.T. max = 1.60
	0
	1.54


*Faza 1 – racordarea acceselor pietonale si carosabile la situația actuala a străzilor

* Faza 2 – racordarea acceselor pietonale si carosabile la străzile modernizate si sistematizate conform reglementarilor P.U.Z. Râului-Lunca Jiului aprobat cu H.C.L. nr. 311/2007-U.T.R. ZC

	Obiect 1 – corp Spital – S+P+2E+Eth, H max = 17.50 m

	Suprafață construită Subsol
	4.106,13 mp

	Suprafață construită (Sc) Parter
	3.956,61 mp

	Suprafață construită Etaj 1
	3.857,82 mp

	Suprafață construită Etaj 2
	3.864,11 mp

	Suprafață construită Etaj tehnic
	770,79 mp

	Suprafață construită desfășurată (Scd)
	16.555,46 mp

	Obiect 2 – corp Capela – P, H max = 8.00 m

	Suprafață construită Parter (Sc)
	73,10 mp

	Suprafață construită desfășurată (Scd)
	73,10 mp

	Obiect 3 – Stație fluide medicale – P, H max = 3.00 m

	Suprafață construită Parter (Sc)
	65,30 mp

	Suprafață construită desfășurată (Scd)
	65,30 mp


Scenariile tehnico - economice propuse:

Scenariul 1

Scenariul propune realizarea unui centru de îngrijiri paliative cu o capacitate de 100 de paturi pentru spitalizare continuă, 10 paturi pentru spitalizare de zi, ambulatoriu modern și facilități terapeutice specializate. Investiția vizează dezvoltarea unei infrastructuri medicale adaptate fenomenului de îmbătrânire a populației și nevoilor crescânde de îngrijire a pacienților cu boli cronice progresive

Unitatea medicala va avea o suprafață construita de 3956,61 mp si un regim de înălțime de S+P+2E+Eth. Clădirea propusa este compusa din doua tronsoane.

SOLUTIE DIFERENTIATA A SCENARIULUI 1:   

· Sistem de închidere  fațadă ventilată cu profiluri decorative verticale și orizontale;
Costurile estimative pentru realizarea proiectului, conform  Devizului General scenariul 1 sunt:

	Nr.
	Denumirea capitolelor si subcapitolelor de cheltuieli
	Valoare (fără TVA)
	TVA
	Valoare (cu TVA)

	
	
	Lei
	Lei
	Lei

	C+M 
	164.951.705,52
	34.639.858,17
	199.591.563,69

	TOTAL
	401.971.991,61
	84.032.202,28
	486.004.193,89


Total din care, 116.258.032,04 Lei (inclusiv TVA) reprezintă cheltuielile de ajustarea a rezervei bugetului de implementare
Scenariul 2

Scenariul propune realizarea unui centru de îngrijiri paliative cu o capacitate de 100 de paturi pentru spitalizare continuă, ambulatoriu modern și facilități terapeutice specializate. Investiția vizează dezvoltarea unei infrastructuri medicale adaptate fenomenului de îmbătrânire a populației și nevoilor crescânde de îngrijire a pacienților cu boli cronice progresive

Unitatea medicala va avea o suprafață construita de 3956,61 mp si un regim de înălțime de S+P+2E+Eth. Clădirea propusa este compusa din doua tronsoane.

SOLUTIE  DIFERENTIATA  A SCENARIULUI 2:   

· Sistem de închidere  fațadă cortină
Costurile estimative pentru realizarea proiectului, conform  Devizului General scenariul 2 sunt:
	Nr.
	Denumirea capitolelor si subcapitolelor de cheltuieli
	Valoare (fara TVA)
	TVA
	Valoare (cu TVA)

	
	
	Lei
	Lei
	Lei

	C+M
	167.467.628,37
	       35.168.201,97 
	       202.635.830,34 

	TOTAL
	405.915.522,86
	       84.854.522,98 
	       490.770.045,84 


Total din care, 117.395.255,69  Lei (incluziv TVA) reprezintă cheltuielile de ajustarea a rezervei bugetului de implementare
Scenariul tehnico-economic optim, recomandat : 
. În urma analizei multicriteriale realizate în etapa anterioară, a fost selectat Scenariul 1 ca variantă optimă pentru implementarea proiectului de construire a Spitalului de Îngrijiri Paliative. Alegerea acestei opțiuni este fundamentată pe performanțele sale tehnice, funcționale, economice și de sustenabilitate, care răspund cel mai adecvat cerințelor specifice unui obiectiv medical cu funcțiuni complexe și continue.

Prin raportare la criteriile de evaluare stabilite, Scenariul 1 s-a evidențiat ca soluția cea mai echilibrată din perspectiva impactului de mediu și a adecvării funcționale la specificul unui spital de îngrijiri paliative. Utilizarea unui sistem de închidere de tip fațadă ventilată cu profiluri decorative verticale și orizontale oferă un grad superior de intimitate și protecție vizuală, aspect esențial pentru confortul și demnitatea pacienților aflați în îngrijire de lungă durată. În același timp, acest sistem permite o ventilare naturală a stratului exterior, contribuind la menținerea unui microclimat interior stabil și la protejarea elementelor structurale împotriva condensului și deteriorării.

Fațada ventilată asigură, de asemenea, o sustenabilitate sporită în comparație cu sistemul de fațadă cortină, prin faptul că elementele sale componente sunt de dimensiuni reduse, ușor de transportat, montat și înlocuit, ceea ce facilitează intervențiile de întreținere și reparație cu costuri și durate minime. Acest avantaj este deosebit de important pentru o unitate medicală care necesită continuitate operațională și siguranță în exploatare. Totodată, soluția permite o integrare arhitecturală mai flexibilă, oferind posibilitatea adaptării estetice la contextul urban și la cerințele de identitate vizuală ale spitalului.

Din perspectiva sustenabilității, Scenariul 1 oferă o durată de viață extinsă a elementelor constructive și o adaptabilitate ridicată la viitoare modernizări. Materialele utilizate prezintă o bună comportare în timp, o rezistență crescută la factori de mediu și un necesar redus de întreținere, contribuind astfel la o exploatare eficientă pe termen lung.

Raportat la costurile investiției, Scenariul 1 prezintă o corelare optimă între costurile de implementare și beneficiile tehnice și funcționale obținute. Soluțiile propuse asigură o exploatare eficientă și durabilă a obiectivului, prin reducerea cheltuielilor de mentenanță și prin creșterea fiabilității echipamentelor și sistemelor constructive. Această abordare permite o utilizare judicioasă a resurselor financiare disponibile și susține atingerea obiectivelor proiectului într-un mod sustenabil și responsabil.

În concluzie, Scenariul 1 a obținut un punctaj total de 95,67, comparativ cu 77,25 pentru Scenariul 2, confirmând superioritatea sa în raport cu toți factorii de analiză evaluați: impact de mediu, soluții constructive și tehnologice, sănătate și siguranță, sustenabilitate, reputație instituțională și costuri de investiție.

Prin urmare, Scenariul 1 este recomandat pentru implementare, întrucât oferă echilibrul optim între performanță tehnică, fiabilitate operațională, confort și sustenabilitate, reprezentând cea mai potrivită soluție pentru atingerea obiectivelor Spitalului Municipal Filantropia în ceea ce privește dezvoltarea infrastructurii destinate îngrijirilor paliative la standarde moderne, sigure și eficiente.

Adoptarea scenariului optim recomandat va contribui la realizarea unui obiectiv medical modern, eficient și sustenabil, integrat în rețeaua publică de servicii de sănătate. Implementarea acestuia va asigura condiții adecvate pentru desfășurarea actului medical, va sprijini dezvoltarea serviciilor de îngrijire paliativă și va consolida rolul beneficiarului ca instituție de referință în furnizarea serviciilor medicale centrate pe nevoile pacientului.
Realizarea investiției are ca obiective:

-îmbunătățirea stării de sănătate a populației 

-Ridicarea nivelului calitativ al actului medical prin modernizarea si dotarea infrastructurii

-scăderea timpului necesar pentru diagnosticare si tratament.

În concluzie


În conformitate cu art. 44 alin.(1) din Legea nr. 273/2006 privind finanțele publice locale, art. 129 alin. 2 lit. b), alin. 4 lit. d) din  Ordonanța de urgență nr. 57/2019 privind Codul administrativ și H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, si OUG nr. 114/2018, propunem:
· aprobarea studiului de fezabilitate și a indicatorilor tehnico-economici pentru obiectivul de investiții „CONSTRUIRE SPITAL ÎNGRIJIRI PALIATIVE ȘI FUNCȚIUNI CONEXE – STRADA SIRETULUI CRAIOVA”, cu următorii indicatori tehnico – economici:


Valoarea  totala (inclusiv TVA) 



486.004.193,89 lei
Din care construcții montaj (C+M) inclusiv TVA

199.591.563,69 lei
Durata de realizare a investiției : 


            30 luni 
	Director executiv,

Oana-Elena Nemțeanu
Îmi asum responsabilitatea privind realitatea și    legalitatea în solidar cu întocmitorul înscrisului

Data:

Semnătura:
	Șef Serviciu,

Marian Deselnicu

Îmi asum responsabilitatea privind realitatea și legalitatea în solidar cu întocmitorul înscrisului

Data:

Semnătura:

	
	Întocmit,

insp. Laura-Cristiana Georgescu
Îmi asum responsabilitatea pentru fundamentarea, realitatea și legalitatea întocmirii acestui act oficial

Data:

Semnătura:
Întocmit,

insp. Dumitru Cricorian

Îmi asum responsabilitatea pentru fundamentarea, realitatea și legalitatea întocmirii acestui act oficial

Data:

Semnătura:



1

